The Secret Circle

The Secret Circle (Ο Μυστικός Κύκλος) είναι μια Αμερικάνικη υπερφυσική, εφηβική δραματική σειρά, η οποία προβλήθηκε στην Αμερική από το CW από τις 15 Σεπτεμβρίου 2011 μέχρι τις 10 Μαΐου 2012. Είναι βασισμένη στην ομώνυμη τριλογία βιβλίων της Λ.Τζ. Σμιθ. Η σειρά διαδραματίζεται στην πόλη του Τσανς Χάρμπορ, Ουάσινγκτον, και συγκεντρώνεται στην Κάσι Μπλέικ (Μπριτ Ρόμπερτσον) η οποία, αφού μετακομίζει στο Τσανς Χάρμπορ, ανακαλύπτει ότι είναι απόγονος μαγισσών και μάγισσα και η ίδια. Σύντομα ενώνεται με τα άλλα πέντε μέλη μάγισσες και δημιουργούν τον κύκλο τους. Η σειρά δημιουργήθηκε από τον Άντριου Μίλλερ και στις 17 Μαΐου 2011 εγκρίθηκε για να προβληθεί στο CW. Στις 12 Οκτωβρίου 2011, το CW ανακοίνωσε ότι ο πρώτος κύκλος της σειράς θα αποτελείται από 22 επεισόδια.

Ωστόσο, στις 11 Μαΐου 2012, το CW έκοψε τη σειρα. Τα χαμηλά νούμερα τηλεθέασης κατά το δεύτερο μισό του κύκλου, το ακριβό κόστος παραγωγής των ειδικών εφέ και οι δύσκολες τοποθεσίες των γυρισμάτων, ήταν αρκετά για τη διακοπή της σειράς.

Στην Ελλάδα η σειρά έκανε πρεμιέρα στις 15 Ιουλίου 2013 από το τηλεοπτικό κανάλι Star.

Πλοκή
Έπειτα από το θάνατο της μητέρας της, η Κάσι Μπλέικ μετακομίζει στο Τσανς Χάρμπορ, Ουάσινγκτον, για να ζήσει με τη γιαγιά της. Οι προσπάθειές της να προσαρμοστεί στη νέα πόλη τη φέρνουν αντιμέτωπη με πέντε συμμαθητές της, Άνταμ Κόναντ (Τόμας Ντέκερ), Νταϊάνα Μιτ (Σιέλλεϊ Χέννινγκ), Φαίη Τσέιμπερλαντ (Φίμπι Τόνκιν), Μελίσσα Γκλάσερ (Τσέσικα Πάρκερ Κένεντι) και Νικ Άρμστρονγκ (Λούις Χάντερ), οι οποίοι αποκαλύπτουν στην Κάσι ότι κατάγεται από μια αρχαία οικογένεια μαγισσών και ότι είναι το τελευταίο μέλος που χρειάζονται για τον Κύκλο τους. Τα έξι μέλη μαζί μπορούν να επεκτείνουν πλήρως τη δύναμή τους.

Αρχικά η Κάσι αρνείται να πιστέψει ότι είναι μάγισσα, ακόμη και όταν ο Άνταμ τη βοηθάει να ξεκλειδώσει τις δυνάμεις της. Μόνο όταν ανακαλύπτει ένα παλιό δερμάτινο βιβλίο με ξόρκια, το οποίο της άφησε η μητέρα της, Αμέλια, αρχίζει να αποδέχεται τη δύναμή της. Μέσα στο βιβλίο υπάρχει ένα μήνυμα προς την Κάσι από τη μητέρα της, εξηγώντας της ότι της απέκρυψε την αληθινή ιστορία της οικογένειας τους και τις δυνάμεις της για να την κρατήσει ασφαλή.

Ο Κύκλος σύντομα θα ανακαλύψει ότι οι δυνάμεις τους ελκύουν σκοτεινές και επικίνδυνες δυνάμεις, οι οποίες τους βάζουν σε κίνδυνο.

Καστ

Μέλη του κύκλου
Η Κάσι Μπλέικ (Μπριτ Ρόμπερτσον) είναι το νεότερο από τα μέλη του Κύκλου μάγισσα, η οποία έπειτα από το θάνατο της μητέρας της, Αμέλια, έχει εγκατασταθεί στο Τσανς Χάρμπορ, Ουάσινγκτον. Ενώ αρχικά δεν της αρέσει η ιδέα του να είναι μάγισσα, αργότερα αποδέχεται το γεγονός και το ότι κατάγεται από γενιά μαγισσών. Η κληρονομιά από τη γενιά της μητέρας της ξεκινάει από πολύ παλιά, από το ξεκίνημα της μαγείας, ενώ ο πατέρας της Τζον Μπλάκγουελ προέρχεται από μια γενιά σκοτεινών μαγισσών.
Ο Άνταμ Κόναντ (Τόμας Ντέκερ) είναι γεννημένος μάγισσα και ένα από τα δύο αγόρια-μέλη του Κύκλου. Ο Άνταμ προσελκύεται αμέσως από την Κάσι Μπλέι, παρά το ότι είναι σε σχέση με την Νταϊάνα Μιτ. Ο Άνταμ είναι αυτός που βοηθά την Κάσι να ξεκλειδώσει τις δυνάμεις της και την ενθαρρύνει να γίνει μέλος στον Κύκλο. Η έλξη μεταξύ Άνταμ και Κάσι θα προκαλέσει ένταση στη σχέση του με την Νταϊάνα.
Η Φαίη Τσέιμπερλαν (Φίμπι Τόνκιν) είναι μια εκκεντρική, φιλελεύθερη μάγισσα η οποία χρησιμοποιεί τις δυνάμεις της απερίσκεπτα και εγωιστικά. Πολλές φορές αυθάδης και ανεύθυνη, η Φαίη προκαλεί συχνά και είναι η καλύτερη φίλη της Μελίσα Γκλάσερ. Πιστεύει ότι η Νταϊάνα Μιτ δεν αξίζει να είναι η αρχηγός του Κύκλου και αγανακτεί με το γεγονός ότι η Νταϊάνα έχει βρει το Βιβλίο των Σκιών της οικογένειάς της ενώ η ίδια δεν έχει βρει το δικό της.
Η Νταϊάνα Μιτ (Σιέλλεϊ Χέννινγκ) είναι μια υπεύθυνη μάγισσα, αλλά και η αυστηρή αρχηγός του Κύκλου. Η Νταϊάνα και η Κάσι είναι καλές φίλες παρά την έλξη που υπάρχει ανάμεσα στην Κάσι και το για πολλά χρόνια αγόρι της Νταϊάνα, Άνταμ Κόναντ. Η Νταϊάνα είναι το πρώτο μέλος του Κύκλου που ανακάλυψε τη μαγεία και, όπως ξεκινάει η σειρά, το μόνο μέλος που έχει βρει το Βιβλίο Σκιών της οικογένειάς της προτού η Κάσι βρει το δικό της.
Η Μελίσα Γκλάσερ (Τζέσικα Πάρκερ Κένεντι) είναι το τέταρτο κορίτσι μάγισσα του Κύκλου. Είναι η καλύτερη φίλη της Φαίης Τσέιμπερλαντ και το πρώην κορίτσι του Νικ Άρμστρονγκ. Εν αντιθέση με το "άλλο της μισό" τη Φαίη, η Μελίσα είναι πιο ήσυχη και εσωστρεφής, υπεύθυνη και πιστή στον Κύκλο.
Ο Νικ Άρμστρονγκ (Λούις Χάντερ - επεισόδια 1-5 και 20-21) είναι το δεύτερο αγόρι μάγισσα μέλος του Κύκλου. Στην αρχή της σειράς, ο Νικ διατησεί σεξουαλική σχέση με τη Μελίσα Γκλάσερ. Ήταν διστακτικός στο να το προχωρήσει σε κάτι πιο σοβαρό. Έπειτα όμως από την απειλή της Φαίη, ξεκίνησε να φέρεται στη Μελίσα καλύτερα και η σχέση τους έγινε πιο ουσιαστική.
Ο Τζέικ Άρμστρονγκ (Κρις Ζίλκα - από επεισόδιο 6) είναι ο μεγαλύτερος αδελφός του Νικ. Στην αρχή τον βλέπουμε να συνεργάζεται με μια ομάδα κυνηγών μαγισσών, γιατί πιστεύει ότι η μαγεία είναι η αιτία που έχασε την οικογένειά του. Αργότερα μαθαίνει ότι ότι οι κυνηγοί μαγισσών ήταν αυτοί που σκότωσαν τους γονείς του. Εμπλέκεται σεξουαλικά με την Φαίη Τσέιμπερλαντ, προτού αρχίσει να τρέφει αισθήματα για εκείνη.

Άλλοι πρωταγωνιστές
Ο Τσαρλς Μιτ (Γκέιλ Χάρολντ) είναι ο πατέρας της Νταϊάνα. Είναι μέλος του Κύκλου της προηγούμενης γενιάς μαγισσών. Έπειτα από τη φωτιά στο Μπόατ Γιαρντ, στερήθηκε τις δυνάμεις του μαζί με τα άλλα μέλη του Κύκλου του που επιβίωσαν. Στο πρώτο επεισόδιο, σκοτώνει τη μητέρα της Κάσι χρησιμοποιώντας, με τη βοήθεια ενός κρυστάλλου, μαγεία.
Η Τζέιν Μπλέικ (Άσλει Κρόου) είναι η γιαγιά της Κάσι Μπλέικ και μητέρα της Αμέλια. Ενώ αρχικά συμπεριφέρεται σαν να μη γνωρίζει για τον Κύκλο, η Κάσι τελικά συνειδητοποιεί ότι χρειάζονται τη βοήθειά της και της λέει την αλήθεια.
Η Ντον Τσέιμπερλαν (Νατάσα Χένστριντζ) είναι η μητέρα της Φαίη, διευθύντρια στο λύκειο του Τσανς Χάρμπορ και μέλος του Κύκλου της προηγούμενης γενιάς μαγισσών. Ενώ αυτή και ο Τσάρλς συμπεριφέρονται σαν ομάδα, είναι η αρχηγός και πιο εκδικητική από τους δύο. Όποτε χρειαστεί, απλά θα μείνει πίσω και θα αφήσει τον Τσαρλς να κάνει τη βρώμικη δουλειά, συμπεριλαμβανομένης και της δολοφονίας της Αμέλια Μπλέικ.

Επεισόδια
 Αρ.επεισοδίου Τίτλος Σκηνοθεσία Σενάριο Α' Προβολή Κωδικός παραγωγής Τηλεθέαση σε ΗΠΑ(εκατομ.)

Υποδοχή

Κριτικές
Το πιλοτικό επεισόδιο δέχτηκε μικτές κριτικές, με το Metacritic να του δίνει βαθμολογία 55/100, βασιζόμενο σε 20 κριτικές.

Ο Λόιντ Ρόμπερτς από τους Los Angeles Times βρήκε το πιλοτικό επεισόδιο "υπέροχα κατεστημένο, αναμενόμενα αποτελεσματικό με έναν τρόπο που σε κάνει νε ξεχνάς ότι ήταν αναμενόμενο". Αργότερα έγραψε: "Η σκηνοθέτης Λιζ Φριντλάντερ στοχεύει όχι μόνο στο να είναι ανατριχιαστικό, αλλά σε μια τρεμάμενη αίσθηση ομορφιάς η οποία αντανακλά στην οξυμένη και ακραία ευαισθησία της εφηβείας" και εκτίμησε τους ηθοποιούς "οι οποίοι είναι καλοί να τους κοιτάς, αλλά επίσης δίνουν και ψυχή στους ρόλους τους."

Η Φίμπι Τόνκιν έλαβε καλές κριτικές για το ρόλο της. Εμφανίστηκε στη λίστα των νέων προσώπων που πρέπει να προσέξουμε του Variety και ονομάστηκε ως η "Breakout" τηλεοπτική σταρ του 2011 από το E! Online.

Βραβεία και υποψηφιότητες
 Έτος Βραβείο Κατηγορία Αποδέκτης καιΥποψηφιότητα Αποτέλεσμα2011E! Golden Tater AwardsΝέα σειρά για την οποίαείσαι πιο ενθουσιασμένοςThe Secret CircleΟ Μυστικός Κύκλοςrowspan="6" TV.com's Best of 2011Καλύτερη νέα σειράΚαλύτερη επιστημονικής φαντασίαςή φαντασίας σειρά2012People's Choice AwardsΑγαπημένη νέα δραματική τηλεοπτική σειράSaturn AwardsΚαλύτερη νεανική τηλεοπτική σειράPAAFTJ Television AwardsΚαλύτερη θεματική μουσική τίτλων

Διακοπή & εκστρατεία θαυμαστών
Στις 11 Μαΐου 2012, το CW έκοψε τη σειρά παρόλο που ήταν η τρίτη σε θεαματικότητα σειρά του σταθμού. Η διακοπή της σειράς ακολούθησε μια επίσημη εκστρατεία στο διαδίκτυο οδηγούμενη από τους θαυμαστές της σειράς, με το όνομα "Save the Circle" (Σώστε τον Κύκλο). Μια εκστρατεία σε μορφή γράμματος γράφτηκε προς το CW, με σκοπό να ενθαρρύνει το κανάλι να ξανασκεφτεί την απόφαση και να επαναφέρει τη σειρά. Εκστρατείες-μηνύματα στάλθηκαν επίσης και σε άλλα τηλεοπτικά δίκτυα, των οποίων τα προγράμματα στόχευαν το ίδιο κοινό με αυτό του CW, όπως το MTV, το ABC Family και το Syfy.

Θαυμαστές δώρισαν χρήματα (από $1–10) στο ίδρυμα Make a Wish (Κάνε μια ευχή) στο όνομα του MTV. Αυτό είχε σαν στόχο να προσθέσουν έναν καλό σκοπό στην εκστρατεία σε συνδυασμό με το να τραβήξουν την προσοχή του MTV. Ο εκτελεστικός παραγωγός της σειράς, Άντριου Μίλλερ, έβγαλε σε δημοπρασία μια αφίσα της σειράς υπογεγραμμένη από το καστ της σειράς, για να στηρίξει την συγκεκριμένη εκστρατεία. Τελικά, τα χρήματα που μαζεύτηκαν ήταν πάνω από $7000.

Η εκστρατεία που είχε ως στόχο το ABC Family ζήτησε από τους θαυμαστές να δωρίσουν λεφτά ώστε να μπορέσουν να παραδώσουν 325,000 χρυσά πλαστικά νομίσματα έξω από τα γραφεία του σταθμού. Τα νομίσματα συμβόλιζαν το "κρυμμένο κέρμα" που ανήκε σε έναν από τους βασικούς χαρακτήρες της σειράς, τον Άνταμ Κόναντ, στο επεισόδιο "Traitor" (Προδότης). Ο συμβολισμός ήταν ότι το CW με τη διακοπή της σειράς την "έκρυψε" και οι θαυμαστές ήθελαν το ABC Family να την "αποκαλύψει" με το να την πάρει στο πρόγραμμα του καναλιού.

Μια εκστρατεία σε μορφή γράμματος έφτασε επίσης και στο SyFy, αλλά τελικά οι αρχηγοί της εκστρατείας "Save the Circle" αποφάσισαν να μην προχωρήσουν την εκστρατεία περισσότερο λόγω δημοσιονομικών ανησυχιών. Έπειτα από ανακοίνωση της εταιρίας Warner Bros που έλεγε ότι αρχικά έγιναν κάποιες συζητήσεις με το κανάλι ABC Family ώστε να εντάξει τη σειρά στο πρόγραμμά του αλλά τελικά διάφορες ανησυχίες δεν βοήθησαν στο να γίνει κάτι τέτοιο και ότι η σειρά δεν θα συνέχιζε σε άλλο τηλεοπτικό δίκτυο, οι εκστρατείες που στόχευαν πιθανά δίκτυα σταμάτησαν.

Παρ'όλα αυτά, μια νέα εκστρατεία ξεκίνησε, στοχεύοντας τη Warner Bros αυτή τη φορά, έπειτα από ανακοίνωσή ότι ο πρώτος κύκλος της σειράς δε θα κυκλοφορήσει σε DVD ή Blu-ray. Από τον Σεπτέμβριο του 2012, Ο Μυστικός Κύκλος είναι διαθέσιμος στο Netflix για άμεση προβολή αλλά και σε DVD.

Ένα μουσικό σχέδιο ξεκίνησε επίσης, με στόχο τη δημιουργία και τη διανομή online ενός ολοκληρωμένου δίσκου με 10 αγαπημένα τραγούδια, τα οποία θα ήταν διαθέσιμα για δωρεάν κατέβασμα από το ίντερνετ. Ζητήθηκε από τους θαυμαστές να στείλουν είτε μια δική τους ηχογράφηση με τραγούδια όπου τραγουδούν οι ίδιοι ή να στείλουν στίχους για πιθανή χρήση.

Δημιουργήθηκαν επίσης αιτήσεις με υπογραφές, με ελπίδα ότι θα φέρουν πίσω τη σειρά. Οι τρεις κύριες αιτήσεις μαζί, μέχρι τις 24 Ιουνίου 2012, είχαν περισσότερες από 85,500 υπογραφές.

Από τότε που η σειρά διακόπηκε, οι θαυμαστές την έχουν ψηφίσει ως "η σειρά που θα μας λείψει περισσότερο" ή "η πιο σοκαριστική διακοπή σειράς" σε διάφορες κάλπες, συμπεριλαμβανομένων αυτών των E!, Clique Clack, Hypable, Spoiler TV, TV Fanatic, TV.com, και Zap2it.

Διεθνείς προβολές
 Χώρα Κανάλι  Πορτογαλία TVCine, TV series  Τουρκία CNBC-e  Αργεντινή Warner Channel  Ελλάδα Star Channel  Αυστραλία Fox8  Βολιβία Warner Channel  Βραζιλία Warner Channel / SBT  Καναδάς MuchMusicVRAK.TV (in French)  Χιλή Warner Channel  Κολομβία Warner Channel  Κόστα Ρίκα Warner Channel  Τσεχία TV Nova  Δομινικανή Δημοκρατία Warner Channel  Εκουαδόρ Warner Channel  Ελ Σαλβαδόρ Warner Channel  Γαλλία NT1   Γουατεμάλα Warner Channel  Ονδούρα Warner Channel  Χονγκ Κονγκ TVB  Ινδία Zee Cafe  Ιρλανδία Sky Living  Ισραήλ Hot 3  Μεξικό Warner Channel  Μαλαισία 8TV  Νέα Ζηλανδία TV2  Νικαράγουα Warner Channel  Παναμάς Warner Channel  Παραγουάη Warner Channel  Περού Warner Channel  Φιλιππίνες ETC  Σρι Λάνκα Zee Cafe  Σουηδία TV11  Ηνωμένο Βασίλειο Sky Living  ΗΠΑ The CW  Ουρουγουάη Warner Channel  Βενεζουέλα Warner Channel  Πολωνία AXN Spin HD  Galicia Televisión de Galicia  Νότια Αφρική DStv 

Παραπομπές

Εξωτερικοί σύνδεσμοι
 The Secret Circle στο Internet Movie Database (IMDb)
 The Secret Circle  στο TV.com
 The Secret Circle στο Alloy Entertainment
 Συνέντευξη Άντριου Μίλλερ & Γκέιλ Χάρολντ μετά τη μετάδση του 9ου επεισοδίου ("Μπάλκοιν") στο You Tube

Κατηγορία:Αμερικανικές τηλεοπτικές σειρές
Κατηγορία:Δραματικές σειρές
Κατηγορία:Τηλεοπτικές σειρές του The CW